 Angase agwetshwe iminyaka engu-10 owayedlala kwiBarcelona News24Angase agwetshwe iminyaka engu-10 owayedlala kwiBarcelonaBarcelona Abashushisi baseSpain sebecele ukuba umdlali waseCameroon, uSamuel Etoo, agwetshwe iminyaka engu-10 ebhadla ejele bese ephinda ahlawuliswa u-14.3-million 15 million ngaphezulu ngezinsolo zokukhwabanisa okuthinta ukukhokhwa kwentela, lokhu kuvele kwifayela lasenkantolo ngoLwesine.Laba shushisi basola ukuthi lo mdlali osegijima kwi-Antalyaspor, eTurkey, wasungula izinkampani ukuze acashe ngazo khona engeke ayikhokhe intela kusukela ngonyaka ka-2006 kuya kunyaka ka-2009, ngenkathi esengumgadli weBarcelona, ngaphambi kokuba aye kwi-Inter Milan.OLUNYE UDABA: UMessi unqabe umklomelo kuhlulwa i-ArgentinaKuthiwa lokhu kukhwabanisa kulinganiselwa enanini lika-3.9 million.Lo mdlali wenza sengathi usenikezele ngamalungelo akhe kwezinye izinkampani ezimbili eHungary naseSpain ukuze agweme ukukhokha intela, babeke kanjalo ngokwezinsolo ezibonwe abakwa-AFP.Laba shushisi bakhala ngokuthi imali eyatholwa yilo mdlali ngenkampani yakhe eseHungary akuzange kukhokhelwe intela eSpain kuyona.Manje bathi lo mdlali osebe umdlali ovelele e-Afrika izikhathi ezine kumele akhokhe le mali okusolwa ukuthi wayikhwabanisela intela, bese ephinda ekhokha ne-interest yakhona kanye nenhlawulo engu-14.3-million. 